Qırımtatar Medeniy Merkezi (Lviv Şübesi)

Lvivdeki Qırımtatar Medeniy Merkezi (Qırımtatar Medeniy Merkezi (Lviv Şübesi)) ― Lvivdeki medeniy merkezi ve mescid'tir. Şeerniñ merkezinde, Saksaganskogo soqağı, 20, kv. 5 yer almaktadır. Merkezniñ vazifesi ― qırımtatar medeniyetiniñ populârlaştırılması.

 Tarih 
Lvivde qırımtatarlarnıñ zemaneviy tarihı 2014 senesi başlandı, Qırım işğalinden dolayı bir qısım Qırımlılar esas Ukrainağa, hususan Lvovğa da köçti.

2017 senesi Lvivda Qırımtatarlarnıñ Medeniy Merkezini qurmaq fikri peyda oldı, anda toplaşmaq, laf etmek, til ve medeniyetni ögrenmek, medeniy, maddiy ve maneviy ihtiyaclarını yerine ketirmek, bayram, evlilik ve cenaze merasimlerini ananeviy şekilde keçirmek qayeler korsetlidi. Saksaganskogo 20 soqağında yerleşken bina kiraye etilmek qararına keldi, 2017 senesi Mayıs 16-da Qırımtatar Medeniy Merkeziniñ resmiy açılışı olıp keçti, buña musulman ananelerine köre umumiy dua ve qırımtatarlarnıñ ananeviy yemekleri ile beraberlik etildi.

Merkezniñ idareceleri

 Abkeliamov Ernest Ziyâ oğlu (2017 ― 31.12.2021)
 Kuçuk Enver Mustafa oğlu (31.12.2021 ― 24.02.2022)
 Tohlu İslâm Usein oğlu (21.02.2023 ― şimdi)

 Mescid 
Merkezinde Lviv Musulman Cemiyetiniñ temsilcileri toplaşqan ibadet içün bir mescid yeri bar. O eki qısımdan ibaret: erkek ve qadın. Cumaertesi künü mında toplu cuma namazı keçirile, nikâh (evlilik) ve cenaze merasimleri keçirile, Quran oquma dersleri, Ramazan ayında toplu teraviler namazları ve toplu iftahar bayramları keçirile. İslâm edebiyatını bedava almaq ve qullanmaq mümkün.

 Merkezniñ faaliyeti 
Merkezinde qırımtatar tilini ögrenüv bala sınıfları çalışa, qırımtatar medeniyeti ve anane aqqında dersler ve seminarlar, Lviv studentler içün sınıflar keçirile. Bundan ğayrı, yerli ustalar merkeznın muzeyinde qırımtatarlarnıñ ananeviy kiyimlerini (bu içün merkezinde mahsus tikme maşnası bar) ve 2021 senesinden başlap UNESCO tarafından qorçalağan Örnek qırımtatarlarnıñ milliy urnaması inkişaf eteler.

2024 senesi mayıs 18-de, Qırım halqı genotsidi qurbanlarınıñ hatırası kününe bina, qırımtatarlarnıñ Qırımdan sürgün etilmesiniñ 80-inci yıllığına bağışlanğan hatıra tedbirini teşkil etti. Hususan, 1944 senesi sürgünlikke bağışlanğan plakatlar sergi etildi.

2024 senesi iyün 26-da merkezniñ temsilcileri ― İslâm Tohlu ve Amet Bekirov Lvivde qırımtatar bayrağını köterüvde iştirak ettiler.

 Galereya 

 Ayrıca baqıñız 

 Lviv viki-koruşuvu Qırımtatar Vikipediyasında maqaleler yazma marafonuğa

 Kaynaklar 

 Rayska, Yeva (2024). ''Yerli Tarih'' mecmuası, No 3 (65), 2024, Lvivde  Qırımlılar. Ukraina Galitska Sssambleyası. s. 78—81.
 Ruddina, Alina. "Beyazrusya-Ukraina işbirligi merkeziniñ muarriri", No 13, mayıs 25, 2024, "Bizler, 20 asırda atalarımıznıñ yapamadığı şeyni yapa bilemiz - kötülükni cezalandırmaq, mesüliyetke çekmek" (Ukraina). s. 4.
 Lviv balalar gazetası ''Galitske gençligi'', Ğalebe içün iman ile! No 211, 2024, Olar daima hatıramızda qalacaq. s. 2—3.

 İhtar 

 Bağlantılar 

 Facebook'ta merkeznın saifesi
 İnstagram'da merkeznın saifesi
 Telegram'da merkeznın saifesi
Kategoriya:Qırımtatar medeniyeti
Kategoriya:Qırımtatar diasporası